钦定古今图书集成/明伦汇编/人事典/第009卷 > 《本草纲目》 > 《天灵盖附方》
## 钦定古今图书集成/明伦汇编/人事典/第009卷 > 《本草纲目》 > 《天灵盖附方》

天灵盖散，追取劳虫。天灵二指大，以檀香煎汤洗过，
酥炙，一气咒七遍云：“雷公神，电母圣，逢傅尸，便须定
急急如律令。”尖槟榔五枚，阿魏二分，麝香三分，辰砂
一分，安息香三分，甘遂三分，为末。每服三钱，用童便
四升，入银石器内，以葱白、薤白各二七茎，青蒿二握，
桃枝、甘草各二茎，五寸长者，柳枝、桑枝、酸榴枝各二
“茎，七寸长”，同煎至一升，分作二次，五更初调服前药。
一服虫不下，约人行十里，又进一服，天明再进。取下
虫物，名状不一，急擒入油铛煎之，其虫觜，青赤黄色
可治，黑白色难治，然亦可断传染之患。凡修合先须
斋戒，千远处净室，勿令病人闻药气，及鸡犬猫畜、孝
子、妇人一切触秽之物见之。虫下后，以白粥补之。数
日之后。梦人哭泣相别。是其验也。〈上青紫庭仙方〉
虚损骨蒸：《千金方》：用天灵盖如梳，火炙黄，以水五升，
煮取二升，分三服，起死神方也。张文仲《僃急方》：用
人头骨炙三两，麝香十两，为末，𢭏千杵，丸梧子大。每
服七丸，饮下，日再服。若胸前有青脉出者，以针刺看
血色未黑者，七日瘥。

小儿骨蒸，体瘦心烦：天灵盖、酥炙黄连等分研末，每
服半钱，米饮下，日二服。〈圣惠方〉

诸疟寒热：天灵盖煆研末，水服一盏，取效。〈圣惠方〉
膈气不食：《天灵盖》七个，每个用黑豆四十九粒，层层
隔封，水火升降，杨梅色，冷定取出，去豆不用，研末，每
服一钱，温酒下。〈孙氏集效方〉

青盲不见。方见龙脑香下。

痘疮陷伏，灰平不长，烦燥气急，用天灵盖烧研，酒服
三分。一方入雄黄二分，其疮自然起发。〈痘疹经验方〉
下部疳疮：天灵盖煆研末。先以黄蘗汤洗净掺之，神
效。又一方，“入红褐小红枣等分，同烧研。”〈刘氏经验方〉
臁疮湿烂：“人顶骨烧研二钱，龙骨三钱，金丝硫黄一
钱，为末，用冬萝卜芽阴干，熬水洗之，乃贴。”〈刘松石保寿堂方〉
小儿白秃：大豆、髑髅骨各烧灰等分，以腊猪脂和涂。
〈姚僧坦集验方〉